
คู่มืออภิปราย “รากฐานพระคัมภีร์” วิชาย่อย 3: พันธสัญญาของพระเจ้า

คำถามเพื่อการอภิปราย

1. สิ่งที่สำคัญที่สุดที่ท่านได้เรียนรู้ในบทเรียนนี้คืออะไร?  หรือมีสิ่งหนึ่งสิ่งใดหรือไม่ในบทเรียนนี้ที่ท่านยังไม่ค่อยเข้าใจ?


2. พันธสัญญาสากล พันธสัญญาแห่งชนชาติ และพันธสัญญาใหม่ ขับเคลื่อนวัตถุประสงค์ของแผ่นดินของพระเจ้าไปข้างหน้าอย่างไร? 


3. พระสัญญาต่าง ๆ ในพันธสัญญาแห่งชนชาติและในพันธสัญญาใหม่ มีไว้เพื่อใคร?


4. พระสัญญาที่พระเจ้ากระทำกับท่านในเรื่องความรอดของท่าน เป็นไปตามพันธสัญญาใดของพระเจ้า?


5. การศึกษาเกี่ยวกับพันธสัญญาต่าง ๆ ส่งผลต่อมุมมองของท่านเรื่องพระเจ้าและต่อความสัมพันธ์ของท่านกับพระองค์อย่างไร?


6. ท่านเห็นมุมมองที่ผิดในลักษณะใดบ้างในปัจจุบัน เกี่ยวกับความหมายของความรอด?  การศึกษาเรื่องพันธสัญญาช่วยแก้ไขข้อผิดพลาดเหล่านี้ได้อย่างไร?


7. เราได้รับประโยชน์ในทางปฏิบัติอย่างไรในพันธสัญญาใหม่ (พันธสัญญาทางคริสต์)?


8. เราเผชิญความแตกต่างในทางปฏิบัติอย่างไรบ้าง ในฐานะที่เรามีชีวิตอยู่ในช่วงประวัติศาสตร์หลังพระเยซูสิ้นพระชนม์บนกางเขน?


9. บทเรียนส่วนนี้เปลี่ยนแปลงมุมมองของท่านอย่างไรเกี่ยวกับคนที่อยู่ภายในและภายนอกคริสตจักร?


10.	ในบทเรียนนี้ เราได้เห็นว่าทุกพันธสัญญาขึ้นอยู่กับพระคุณและพระเมตตาของพระเจ้า  เหตุใดมันจึงสำคัญที่จะต้องระลึกถึงองค์ประกอบรากฐานนี้ของพันธสัญญาต่าง ๆ เมื่อเราสำรวจข้อกำหนดเรื่องการเชื่อฟังอย่างภักดี รวมทั้งผลลัพธ์ของความภักดีและความไม่ภักดี? 




ข้อความสำคัญเพื่อการทบทวน: ประวัติศาสตร์ของพันธสัญญาต่าง ๆ
เราได้เรียนรู้ในบทเรียนนี้ว่า พระเจ้ารักษาสัมพันธภาพอย่างเสมอต้นเสมอปลายกับคนของพระองค์ แต่โดยผ่านแนวทางที่แตกต่างกันเล็กน้อยในช่วงเวลาแตกต่างกันในประวัติศาสตร์ 

[bookmark: _Hlk27657811]กรณีศึกษา:
อลิซาเบธรักลูก ๆ ของเธอและชอบให้พวกเขาอยู่ใกล้ชิด  เธอระมัดระวังอย่างยิ่งที่จะให้การดูแลอย่างดี และใส่ใจในความจำเป็นทุกประการของลูก ๆ  เธอไม่อยากเห็นพวกเขาเป็นตัวของตัวเองมากยิ่งขึ้นเรื่อย ๆ เมื่อพวกเขาเติบโตขึ้น  และเธอก็มักจะปฏิบัติต่อพวกเขาราวกับว่าพวกเขาอายุน้อยลงและจำเป็นต้องพึ่งพาเธอเสมอเหมือนที่เคยเป็นมา  ลูก ๆ ของเธอต่างบ่นว่าเธอไม่ยอมให้พวกเขาโตเป็นผู้ใหญ่เสียที  อลิซาเบธก็พยายามเปลี่ยนแปลงวิธีการแต่ก็พบว่ามันยากลำบากยิ่งนัก
คำถามเพื่อการสะท้อนคิด
1. จากกาลาเทีย 3:23-26 พระคัมภีร์เดิมทำหน้าที่เป็นผู้ปกครองเพื่อนำเรามาถึงพระคริสต์  คำว่า “ผู้ปกครอง” สื่อนัยยะถึงวินัยและการเอาใจใส่ผู้เยาว์  มันมีนัยยะที่ว่า ประชากรในพระคัมภีร์เดิมเป็น “ลูกน้อย” ภายใต้การปกครองดูแลของผู้กำกับวินัย  พระบัญญัติก็ทำหน้าที่นั้น  บัดนี้ ในเมื่อพระคริสต์ได้เสด็จมาแล้ว อัครทูตเปาโลจึงกล่าวว่าเราเป็น “ผู้ใหญ่”  พระบัญญัตินั้นยังมีประโยชน์อยู่ แต่บัดนี้ ในพระคริสต์ สิ่งที่ต้องเน้นก็คือ แรงจูงใจจากภายในของ “ผู้ใหญ่” ซึ่งเผชิญหน้ากับการควบคุมจากภายนอกของ “ผู้ปกครอง”  เรามีพระวิญญาณสถิตอยู่ภายใน
1. จงจินตนาการถึงพ่อแม่ที่ไม่มีวันเปลี่ยนแปลงวิธีการแห่งความสัมพันธ์กับลูก ๆ แม้เมื่อเด็ก ๆ เหล่านี้โตขึ้นและก้าวผ่านช่วงเวลาแห่งพัฒนาการอันแตกต่างกัน
ก.	สิ่งใดจะเกิดขึ้นตามมาเป็นผลลัพธ์? 
ข.	บิดามารดาควรยืนหยัดไม่เปลี่ยนแปลงในด้านใด เมื่อพวกเขาเลี้ยงลูก?
ค.	บิดามารดาควรเปลี่ยนแปลงในด้านใด?
ง.	จงอภิปรายแนวทางที่เราควรคาดหวังให้พระเจ้า (ก) ยืนหยัดเหมือนเดิมไม่เปลี่ยนแปลง เมื่อแผนการของพระองค์สำหรับมนุษยชาติพัฒนาต่อไป และ (ข) สำแดงวิธีการที่แตกต่างกันในการที่พระองค์มีสัมพันธภาพกับมนุษยชาติและประชากรของพระองค์ในกระบวนการเดียวกันนี้
บนรากฐานของบทเรียนนี้ หากใครสักคนพูดกับท่านดังต่อไปนี้ ท่านจะตอบสนองอย่างไรในฐานะผู้อภิบาล:
1. [bookmark: _Hlk27657969]“ในพระคัมภีร์เดิม มนุษย์ได้รับการช่วยให้รอดโดยการกระทำ และในพระคัมภีร์ใหม่ เราได้รับการช่วยให้รอดโดยพระคุณ”?
2. “ในพระคัมภีร์เดิม พระเจ้านั้นเข้มงวดและเที่ยงธรรม และในพระคัมภีร์ใหม่ พระเจ้าเต็มไปด้วยความรักและความเมตตา”?
ท่านจะตอบสนองในฐานะผู้อภิบาลอย่างไรต่อข้อความนี้: “ทุกคนที่ได้รับบัพติศมาแล้ว—และดังนั้นจึงเป็นสมาชิกผู้อยู่ในพันธสัญญาใหม่—ก็คือผู้เชื่อแท้และบังเกิดใหม่แล้ว”?
ท่านจะตอบสนองในฐานะผู้อภิบาลอย่างไรต่อข้อความนี้: “ข้าพเจ้าก้าวออกมาต้อนรับพระคริสต์เมื่อข้าพเจ้าอายุ 12  ดังนั้น ข้าพเจ้าจึงรู้ว่าข้าพเจ้าจะได้ไปสวรรค์ เนื่องจากเขากล่าวกันว่า ‘รอดแล้ว รอดเลย’”?

งานภาคปฏิบัติ
เมื่อท่านศึกษาพระคัมภีร์ จงมองในพระเจ้าเพื่อค้นหาความต่อเนื่องของบุคลิกภาพของพระเจ้า แต่ในขณะเดียวกันก็จงมองเพื่อค้นหาวิธีการอันแตกต่างที่พระองค์ปฏิบัติกับประชากรของพระองค์ในต่างยุคต่างสมัย ซึ่งขึ้นอยู่กับว่าพวกเขาได้รับการเปิดเผยมากน้อยเพียงใด

